als_Latn dik_Latn sag_Latn
Për aktivitetet e Komitetit Lokal të Veprimit për Monitorimin e Punës së Fëmijëve të Komunës së Podujevës, raportoi koordinatori, Liman Zeqiri.
Duke folur në lidhje me koordinimin e procesit të monitorimit të punës së fëmijëve në komunën e Podujevës, ai i ka informuar pjesëmarrësit në punëtori për planin e punës të vitit 2011-2012.
Implementuesi i këtij projekti, si dhe përfaqësuesit e MPMS-së i cilësuan si mjaftë të suksesshme aktivitetet e këtij Komiteti.
Punëtoria ka bërë definimin e mekanizmave të identifikimit, referimit dhe ofrimit të shërbimeve për secilin sektor të punës së fëmijëve, duke vënë në pah mënyrat më të mira të bashkërendimit të punëve, menaxhimit dhe shfrytëzimit të të dhënave mbi punën e fëmijëve në nivel qendror dhe lokal.
Pjesëmarrësit e punëtorisë debatuan dhe sqaruan edhe aspektet ligjore të kategorive të punëve të cilat paraqesin rrezikshmëri për shëndetin e fëmijëve, punët që bien drejtpërdrejt ndesh me ligjin, si dhe punët që janë të lejuara për ta.
Ky projekt po implementohet nga organizatat International Labour Office (ILO) dhe International Programe on the Elimination of Child labour (IPEC).
als_Latn als_Latn als_Latn als_Latn als_Latn als_Latn